คำสั่งสำนักผังเมืองคำสั่งสำนักผังเมืองที่ ๙๑/๒๕๕๓เรื่องมอบอำนาจให้ข้าราชการปฏิบัติราชการแทนผู้อำนวยการสำนักผังเมือง[๑] โดยที่เป็นการสมควรปรับปรุงการมอบอำนาจของผู้อำนวยการสำนักผังเมืองตามข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ และแก้ไขเพิ่มเติม (ฉบับที่๒) พ.ศ. ๒๕๔๘ และแก้ไขเพิ่มเติม (ฉบับที่ ๔) พ.ศ. ๒๕๕๓ และระเบียบกรุงเทพมหานคร ว่าด้วยการรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงิน พ.ศ. ๒๕๓๐และแก้ไขเพิ่มเติม (ฉบับที่ ๙) พ.ศ. ๒๕๔๘ให้ข้าราชการปฏิบัติราชการแทนผู้อำนวยการสำนักผังเมือง เพื่อให้การปฏิบัติงานเป็นไปด้วยความสะดวกรวดเร็ว และมีประสิทธิภาพอาศัยอำนาจตามความในมาตรา๘๓ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๗แห่งข้อบัญญัติกรุงเทพมหานคร เรื่อง การพัสดุ พ.ศ. ๒๕๓๘ และแก้ไขเพิ่มเติม(ฉบับที่ ๒) พ.ศ. ๒๕๔๘ และแก้ไขเพิ่มเติม (ฉบับที่ ๔) พ.ศ. ๒๕๕๓ และแนวทางการปฏิบัติตามระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์ พ.ศ. ๒๕๔๙ ข้อ ๘.๒ (๓) และข้อ ๑๒.๑ ข้อ ๖แห่งระเบียบกรุงเทพมหานคร ว่าด้วยการรับเงิน การเบิกจ่ายเงิน การเก็บรักษาเงินการนำส่งเงิน และการตรวจเงิน พ.ศ. ๒๕๓๐ และแก้ไขเพิ่มเติม (ฉบับที่ ๙) พ.ศ. ๒๕๔๘และข้อ ๑๑ (๒) แห่งระเบียบกรุงเทพมหานคร ว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างของกรุงเทพมหานครพ.ศ. ๒๕๕๒ ผู้อำนวยการสำนักผังเมือง จึงให้ยกเลิกคำสั่งสำนักผังเมือง ที่ ๑๑๒/๒๕๕๐ลงวันที่ ๑๕ พฤศจิกายน ๒๕๕๐ และคำสั่งสำนักผังเมือง ที่ ๑/๒๕๕๑ ลงวันที่ ๓ มกราคม๒๕๕๑ โดยมอบอำนาจในการสั่งการอนุญาต การอนุมัติหรือการปฏิบัติราชการที่ผู้อำนวยการสำนักผังเมือง จะพึงปฏิบัติเกี่ยวกับการพัสดุ การรับเงินการเบิกจ่ายเงิน การเก็บรักษาเงิน การนำส่งเงิน และการตรวจเงินตามข้อบัญญัติและระเบียบดังกล่าวให้ข้าราชการปฏิบัติราชการแทนผู้อำนวยการสำนักผังเมืองดังต่อไปนี้๑.มอบอำนาจตามข้อบัญญัติกรุงเทพมหานครเรื่อง การพัสดุ พ.ศ. ๒๕๓๘ แก้ไขเพิ่มเติม (ฉบับที่ ๒) พ.ศ. ๒๕๔๘ แก้ไขเพิ่มเติม(ฉบับที่ ๔) พ.ศ. ๒๕๕๓และแนวทางการปฏิบัติตามระเบียบกรุงเทพมหานครว่าด้วยวิธีประมูลด้วยระบบอิเล็กทรอนิกส์พ.ศ. ๒๕๔๙ ดังนี้๑.๑มอบอำนาจในการสั่งซื้อหรือสั่งจ้างให้รองผู้อำนวยการสำนักผังเมืองตามสายงานที่ได้รับมอบหมาย๑.๑.๑มอบอำนาจในการสั่งซื้อหรือสั่งจ้าง ครั้งหนึ่งนอกจากวิธีพิเศษและวิธีกรณีพิเศษภายในวงเงินไม่เกิน ๒๕,๐๐๐,๐๐๐.- (ยี่สิบห้าล้านบาทถ้วน)๑.๑.๒มอบอำนาจในการสั่งซื้อหรือสั่งจ้าง ครั้งหนึ่ง โดยวิธีพิเศษภายในวงเงินไม่เกิน ๑๒,๕๐๐,๐๐๐ บาท (สิบสองล้านห้าแสนบาทถ้วน)๑.๒มอบอำนาจให้ประธานคณะกรรมการดำเนินการประมูลด้วยระบบอิเล็กทรอนิกส์ลงนามหนังสือแสดงเงื่อนไขการซื้อและการจ้างโดยการประมูลด้วยระบบอิเล็กทรอนิกส์ภายในวงเงินที่อยู่ในอำนาจของผู้อำนวยการสำนักผังเมือง๑.๓มอบอำนาจให้รองผู้อำนวยการสำนักผังเมืองตามสายงานที่ได้รับมอบหมายภายในวงเงินที่อยู่ในอำนาจของผู้อำนวยการสำนักผังเมืองในการลงนามหนังสือเชิญชวนที่ปรึกษาที่มีคุณสมบัติเบื้องต้นที่ได้รับการคัดเลือกไว้แล้วให้ยื่นข้อเสนอเข้ารับงาน๑.๔มอบอำนาจในการลงนามสัญญาหรือข้อตกลงเป็นหนังสือตามข้อบัญญัติกรุงเทพมหานครว่าด้วยการพัสดุให้รองผู้อำนวยการสำนักผังเมือง ตามสายงานที่ได้รับมอบหมายภายในวงเงินที่อยู่ในอำนาจของผู้อำนวยการสำนักผังเมือง๑.๕มอบอำนาจในการอนุมัติแก้ไขสัญญาอนุมัติงดหรือลดค่าปรับหรือการขยายเวลาทำการตามสัญญาหรือข้อตกลงให้รองผู้อำนวยการสำนักผังเมืองตามสายงานที่ได้รับมอบหมายภายในวงเงินและวิธีการจัดซื้อหรือจ้าง ตามที่ได้มอบอำนาจไว้ในข้อ๑.๑๑.๖มอบอำนาจให้ผู้อำนวยการกองหรือเลขานุการสำนักผังเมืองเป็นผู้พิจารณากรณีที่สัญญากำหนดให้ผู้รับจ้างต้องขอความเห็นชอบจากผู้ว่าจ้างก่อนดำเนินการในเรื่องใดๆ ตามสัญญาและลงนามหนังสือแจ้งเชิญการเข้าร่วมเสนอราคาการซื้อขายหรือการจ้าง หนังสือแจ้งตอบตกลงการซื้อขายหรือการจ้างและนำหลักประกันสัญญางานมาวางหนังสือตรวจสอบค้ำประกันสัญญาของธนาคารหนังสือแจ้งจัดส่งสำเนาสัญญาและแจ้งกำหนดการตรวจรับงานจ้างให้หัวหน้าผู้ตรวจราชการกรุงเทพมหานครสำนักงานการตรวจเงินแผ่นดิน และกรมสรรพากรทราบ หนังสือแจ้งผู้ขายหรือผู้รับจ้างให้ปฏิบัติตามข้อผูกพันในข้อตกลงหรือสัญญาหนังสือแจ้งส่งมอบพื้นที่ตามสัญญาหนังสือให้ความเห็นชอบวัสดุ อุปกรณ์ รูปแบบวิธีการในการก่อสร้าง และแบบก่อสร้าง หนังสือให้ความเห็นชอบวิธีการปฏิบัติวิธีการติดตั้งวัสดุและอุปกรณ์ หนังสือแจ้งสงวนสิทธิค่าปรับตามสัญญาหนังสือแจ้งการสิ้นสุดภาระผูกพันของหนังสือค้ำประกันสัญญารวมทั้งหนังสือประสานหน่วยงานภายในและภายนอกกรุงเทพมหานครที่เกี่ยวข้อง๑.๗มอบอำนาจในการอนุมัติคืนหนังสือค้ำประกันซองหนังสือค้ำประกันสัญญาและหนังสือค้ำประกันผลงานให้รองผู้อำนวยการสำนักผังเมืองตามสายงานที่ได้รับมอบหมายการดำเนินการตามข้อ๑.๑ ข้อ ๑.๔ และข้อ ๑.๕ เมื่อได้ดำเนินการไปแล้วให้ส่วนราชการเจ้าของงบประมาณรายงานให้ผู้อำนวยการสำนักผังเมืองทราบ๒.มอบอำนาจตามระเบียบกรุงเทพมหานครว่าด้วยการรับเงินการเบิกจ่ายเงิน การเก็บรักษาเงิน การนำส่งเงินและการตรวจเงิน พ.ศ. ๒๕๓๐และแก้ไขเพิ่มเติมฉบับที่ ๒-๙ ดังนี้๒.๑มอบอำนาจในการสั่งก่อหนี้และอนุมัติจ่ายเงินตามข้อ ๑๗ และข้อ ๔๑ให้รองผู้อำนวยการสำนักผังเมืองตามสายงานที่ได้รับมอบหมาย ภายในวงเงินไม่เกิน ๒๕,๐๐๐,๐๐๐.- (ยี่สิบห้าล้านบาทถ้วน)๒.๒มอบอำนาจในการอนุมัติฎีกาดังนี้๒.๒.๑รองผู้อำนวยการสำนักผังเมืองตามสายงานที่ได้รับมอบหมายทุกหมวดรายจ่ายยกเว้นเฉพาะข้อ ๒.๒.๒๒.๒.๒ผู้อำนวยการกองและเลขานุการสำนักผังเมือง ในหมวดเงินเดือนและค่าจ้างประจำหมวดค่าจ้างชั่วคราว หมวดค่าสาธารณูปโภค งบกลางเฉพาะเงินช่วยเหลือข้าราชการและลูกจ้างประเภทค่าบำรุงการศึกษาของบุตร ค่าเล่าเรียน ค่ารักษาพยาบาลเงินช่วยเหลือบุตรและเงินนอกงบประมาณ๒.๓มอบอำนาจในการถอนเงินฝากธนาคาร ถอนเงินค้ำประกันซอง และเงินค้ำประกันสัญญา ให้รองผู้อำนวยการสำนักผังเมืองตามสายงานที่ได้รับมอบหมายรวมทั้งเงินนอกงบประมาณ๒.๔มอบอำนาจให้เลขานุการสำนักผังเมือง รวมถึงรักษาการในตำแหน่งเป็นผู้ลงนามรับทราบรายงานเงินคงเหลือประจำวัน รายงานจำนวนเงินรับ-จ่ายตลอดจนเงินคงเหลือและเงินฝากต่าง ๆ๒.๕มอบอำนาจให้ผู้อำนวยการกองและเลขานุการสำนักผังเมืองลงนามเห็นชอบในใบงบส่งใบสำคัญที่ผัดส่ง๒.๖การจ่ายเงินยืมใช้ในราชการตามข้อ ๕๓ (ผู้ยืมทำสัญญาการยืมเงิน)มอบอำนาจอนุมัติการจ่ายเงินยืมให้รองผู้อำนวยการสำนักผังเมืองตามสายงานที่ได้รับมอบหมายภายในวงเงินที่อยู่ในอำนาจของผู้อำนวยการสำนักผังเมือง๓.มอบอำนาจตามระเบียบกรุงเทพมหานครว่าด้วยการให้เงินสนับสนุนการศึกษาแก่บุตรข้าราชการและลูกจ้างประจำของกรุงเทพมหานครพ.ศ. ๒๕๕๒ ให้ผู้อำนวยการกองและเลขานุการสำนักผังเมืองรวมกับผู้รักษาการในตำแหน่งเป็นผู้อนุมัติการเบิกจ่ายเงินทุนสนับสนุนการศึกษาแก่บุตรข้าราชการและลูกจ้างประจำในสังกัดบรรดาประกาศคำสั่งของสำนักผังเมืองอื่นใด ซึ่งขัดหรือแย้งกับคำสั่งนี้ให้ยกเลิกและให้ใช้คำสั่งนี้แทนทั้งนี้ให้มีผลบังคับตั้งแต่บัดนี้เป็นต้นไปสั่ง ณ วันที่ ๓๐กรกฎาคม พ.ศ. ๒๕๕๓อัญชลี ปัทมาสวรรค์ผู้อำนวยการสำนักผังเมืองปริยานุช/ผู้จัดทำ๒๘ ธันวาคม ๒๕๕๓ณัฐวดี/ตรวจ๒๘ ธันวาคม ๒๕๕๓[๑] ราชกิจจานุเบกษาเล่ม ๑๒๗/ตอนพิเศษ ๑๔๕ ง/หน้า ๗๘/๑๗ ธันวาคม ๒๕๕๓